stanford-oval/wikipedia huggingface dataset:
עלובי החיים – דמויות
ז'אן ולז'אן

ז'אן ולז'אן הוא איש קשה יום, הידוע בכוחו הפיזי הרב, שגנב לחם על מנת להאכיל את ילדיה של אחותו בתקופת שפל כלכלי ונידון למאסר ארוך בכלא – מאסר קשה, עם עבודות פרך, שהתמשך והתמשך עד ל-19 שנה, בשל ניסיונותיו הכושלים של ולז'אן להימלט מהכלא. בעודו אסיר, ולז'אן היה ידוע בכינוי "אסיר מס' 24601".
לאחר שחרורו, ולז'אן הופך למריר וזועם, הן בשל המאסר והעונש המוגזם והן בשל יחס האוכלוסייה כלפיו, כאסיר לשעבר. עם זאת, הוא מתקרב לדת כאשר הוא פוגש בהגמון ביינווני. מעשיו טובי הלב של הבישוף, ונדיבותו, גורמים לוולז'אן להפוך לאיש צדיק המנסה בכל כוחו לעזור לבני האדם ועלובי החיים. בשארית חייו הוא מנהל מאבק ארוך לשוב ולנהל חיים נורמליים, תוך שהוא עושה שימוש במספר שמות בדויים, על מנת שלא לחשוף את זהותו האמיתית – כאסיר לשעבר, אשר הפר את תנאי השחרור המוקדם שלו.
ולז'אן מצליח להתעשר והופך לראש עיר נדיב, ומאוחר יותר מאמץ את קוזט, בתה של פנטין שהתדרדרה לזנות ומתה ממחלה.
במשך השנים, ולז'אן נתקל שוב ושוב במפקח המשטרה ז'אבר, שמנסה להחזיר אותו לכלא. עם השנים, שתי הדמויות הפכו לארכיטיפים בתרבות הספרותית.
בין השחקנים הבולטים שגילמו את התפקיד: דודו פישר, יבגני שפובלוב, ליאם ניסן, יו ג'קמן, קולם וילקינסון, ראמין קרימלו, ריצ'רד ג'ורדן, אלפי בואי, אמיר דדון וזוהר בדש.
כוכב לכת מינורי 24601 Valjean, נקרא על שמו של ז'אן ולז'אן, ומקשר בין מספרו בכלא (כאסיר מס' 24601) ודמותו בעלובי החיים.
ז'אבר

דמות טראגית חסרת-פשרות (ועל כן מוצאת את מותה, בסופו של דבר). איש מערכת החוק, קפדן, נוקשה וחסר רגש. בתחילה, הוא משמש כסוהר בבית הכלא בו מוחזק האסיר ולז'אן. בהמשך, הוא הופך לשוטר במשטרה, מתקדם לדרגת מפקח, ומקדיש את חייו לרדיפתו של ולז'אן, שהפר את תנאי שחרורו המוקדם, מרדף שבמהלכו מתערער עולמו הפנימי המוקפד ובסופו של דבר מביא לנפילתו.
בין השחקנים הבולטים שגילמו את התפקיד: אנתוני פרקינס, פיליפ קוואסט, ליאור ייני, ג'פרי ראש, ראסל קרואו, ששי קשת, יגאל שדה, גלעד קלטר.
פנטין

פנטין היא נערה צעירה, יפה ותמימה ממעמד הפועלים, אשר התייתמה משני הוריה בגיל צעיר. היא מנהלת רומן של קיץ עם אהובה תולומייס, סטודנט עשיר, אשר נוטש אותה מבלי לדעת שהיא בהיריון.
במשך מספר שנים פנטין מגדלת לבדה את בתה קוזט, אך בהמשך היא מתקשה למצוא עבודה, בעיקר בשל שמרנותה של החברה הצרפתית דאז, שאיננה רואה בעין יפה את היותה רווקה ואם חד-הורית. על מנת למצוא עבודה, פנטין מוסרת את קוזט למשמורת בקרב מר וגב' ת'נרדייה, בעל פונדק ממונפרמי ואשתו, שבעצמם מגדלים שתי ילדות קטנות, בגילה של קוזט (אזלמה ואפונין).
פנטין מוצאת עבודה במפעל של "אדון מדלן", אך עד מהרה נחשף סודה (שיש לה בת מחוץ לנישואין), והיא מאבדת את מקום עבודתה. אחרי פיטוריה, פנטין מתדרדרת לזנות. כמו כן, היא נאלצת למכור את שערה ואת שיניה הקדמיות, בכך בעצם לוותר על יופייה ועל בריאותה, לטובת מעט הכסף שהיא מרוויחה, אותו היא שולחת לזוג ת'נרדייה, על מנת לתמוך בבתה. בסופו של דבר, פנטין מתה ממחלה קשה (ככל הנראה – דלקת ריאות). בטרם מותה, היא מבקשת מוולז'אן לאמץ את קוזט ולגדל אותה.
בגרסת המחזמר, פנטין מופיעה שוב לקראת הסיום, על מנת ללוות את ולז'אן אל גן-העדן.
בין השחקניות הבולטות שגילמו את התפקיד: אן האת'וויי, אנג'לה פלזנס, דפני רובין-וגה, ליאה סלונגה, פטי לופון, רות'י הנשל, ריקי גל, מירי מסיקה, מיכל שפירא ומיי פיינגולד.
ת'נרדייה

מר וגב' ת'נרדייה (בתעתיק של המתרגם העברי, אביטל ענבר: טנרדיֵה) הם זוג נוכלים, אשר בידם הפקידה פנטין את בתה קוזט. לזוג ת'נרדייה יש חמישה ילדים: אפונין, אזלמה וגברוש; כמו גם שני בנים נוספים הנמסרים לאימוץ, המופיעים בגרסה המלאה של הספר.
מר ת'נרדייה מנהל פונדק בעיר מונפרמיי. הוא רמאי, נוכל, תאב בצע, רע לב שעסק, בין השאר, בבזיזת גופות בזמן מלחמות נפוליאון. בשלב מסוים הוא פושט רגל ועובר לגור בפריז, בחורבות גורבו – אותו בניין בו מתגורר מריוס פונמרסי.
גב' ת'נרדייה, אשתו של מר ת'נרדייה, היא בורה כפרית, מרשעת ואכזרית המתעללת בקוזט. אף על פי שהיא מופקדת על "גידולה", היא מתאכזרת אל קוזט ונוהגת עמה בחוסר רחמים (בעודה מפנקת את אפונין). בגרסת הספר המקורית, היא מתה לפני סוף הספר, בכלא; במחזמר, היא נותרת חיה עד הסוף.
בין השחקנים הבולטים שגילמו את התפקיד של מר ת'נרדייה: איאן הולם, אלברט כהן, אלן ארמסטרונג, אלי דנקר, מאט לוקאס, סשה ברון כהן, אורי הוכמן, אבי קושניר.
בין השחקניות הבולטות שגילמו את התפקיד של גב' ת'נרדייה: ג'ני גאלוויי, דינה גולן, הלנה בונהם קרטר, עדי לב, קרוליין בלקיסטון, תיקי דיין, חנה לסלאו, מיקי קם.
קוזט

קוזט היא בתה של פנטין (שמה האמיתי הוא יופרזיה / Euphrasie). מאז היותה ילדה בת 3, קוזט נמצאת תחת השגחתם של מר וגב' ת'נרדייה הרשעים, בפונדק שהם מנהלים במונפרמיי, כשהיא הופכת לקורבן הסובל מניצול ומהתעללות מצד בני המשפחה, בעודם מפנקים את בנותיהם האמיתיות אפונין ואזלמה.
כאשר קוזט בת 8 היא מחולצת משם על ידי ולז'אן, שהופך לאביה המאמץ (לבקשתה של פנטין, בטרם מותה). ז'אן ולז'אן מגדל את קוזט, עד היותה בוגרת, כאילו הייתה בתו-שלו. קוזט גדלה בבית ספר שבתוך מנזר, והופכת להיות צעירה יפה, קורנת ותמימה.
במהלך התקופה שבה ולז'אן מגדל את קוזט, הוא מנסה להגן עליה בכך שהוא מסתיר ממנה את האמת אודות עברו (על היותו אסיר לשעבר ועבריין נמלט, שהפר את תנאי השחרור המוקדם שלו). בכל פעם שזהותו האמיתית של ולז'אן נחשפת – הוא נמלט מן המקום, לעיר אחרת, ולוקח את קוזט איתו, עד שלבסוף הוא מבין כי עליו לשחררה, ולאפשר לה לחיות את חייה. כאשר קוזט מתאהבת במריוס פונמרסי, עורך דין צעיר, ולז'אן נכנע, ומאפשר את קיומה של מערכת היחסים הרומנטית בין השניים, שמובילה, בסופו של דבר, לנישואי הזוג.
בין השחקניות הבולטות שגילמו את התפקיד: טל אמיר, רינת גבאי, קרוליין לנגריש, קלייר דיינס, אמנדה סייפריד, טל ברגמן, הדר עטרי.
מריוס פונמרסי

נער פריזאי צעיר, בן לבורגני אמיד וגיבור מלחמה (שניצל על ידי ת'נרדייה, כשזה בא לבזוז אותו). מריוס בוחר ללמוד עריכת דין ולחיות כסטודנט חסר אמצעים, מהלך שבני משפחתו אינם רואים בעין יפה. מריוס מיודד עם אפונין, אשר מאוהבת בו, ללא ידיעתו.
מריוס פוגש ברחוב את קוזט באופן אקראי, מתאהב בה במבט ראשון ומחזר אחריה. אולם, כאשר קוזט "נעלמת" (ולז'אן לוקח אותה לדירת מסתור חדשה, כשהוא סבור שזהותו הבדויה נחשפה), מריוס המיואש מוכן למות. ביחד עם "חברי ה-ABC" – חבריו ללימודים בהנהגתו של אנז'ולרה – הוא הופך למהפכן, ומתבצר איתם על בריקדות, לקראת אירועי המרד הרפובליקני בפריז.
על הבריקדה, כל חבריו של מריוס (לרבות אנז'ולרה, אפונין וגברוש) מוצאים את מותם. ז'אן ולז'אן, שגילה זה מכבר כי מריוס וקוזט מאוהבים זה בזה, מגיע לבריקדות על מנת לשים עין על מריוס. כאשר מריוס נפצע אנושות, ולז'אן סוחב אותו על גבו, דרך תעלות הביוב של פריז, ומחזיר אותו לביתו, ובכך מציל את חייו. מאוחר יותר, ולז'אן מעניק את ברכתו למריוס ולקוזט, ומאפשר להם להתחתן.
בגרסת המחזמר אין התייחסות לנתק הקיים בין מריוס לבין משפחתו, אולם בעיבוד הקולנועי של המחזמר ישנן מספר סצנות בהן מופיעים בני משפחתו של מריוס (למשל: בסצנת החתונה לקראת סוף הסרט, נרמז כי מריוס וסבו התפייסו).
בין השחקנים הבולטים שגילמו את התפקיד: ישראל ארנסט, מייקל בול, כריסטופר גארד, ניק ג'ונאס, אבי טולדנו, אנדי מיינטוס, אדי רדמיין, הראל סקעת, אלדר ברנטמן.
אנז'ולרה

אנז'ולרה, סטודנט צעיר וחברו הטוב של מריוס, מתואר כ"בן יחיד לאב עשיר, בעל פנים יפות כמלאך". מראהו החיצוני מזכיר את זה של נערה בת 17 – שיער מתבדר ברוח, עיניים כחולות, ריסים ארוכים, לחיים ורודות, שפתיים טהורות ושיניים מעודנות.
אנז'ולרה הוא מהפכן, העומד בראש קבוצת סטודנטים מהפכנים המכונה "מלמדי האלפבית" (כך בתרגום לעברית) או "חברי ה-ABC" ומנהיג אותם במהלך אירועי מהפכת הסטודנטים של 1830 ו-1832. על אף היותו אידיאליסט וכריזמטי השואף לצדק ולשיווין, ולשיפור בזכויותיהם של העניים והמדוכאים, תוכניתו נועדה לכישלון. אנז'ולרה מוביל את חבריו להתבצר על בריקדה, אולם רובם נהרגים במהלך הלילה. אנז'ולרה נסוג אל בית מרזח סמוך, שם הוא נלכד ולבסוף, ביחד עם עמיתו גרנטר, השניים מוצאים להורג ומתים למען אמונתם.
בין השחקנים הבולטים שגילמו את התפקיד: יובל דור, שי פלד, ארון טבייט, טימותי מורנד, עדו ברטל.
אפונין

בתם של מר וגב' ת'נרדייה ואחותה של אזלמה. כילדה, היא מוצגת כמפונקת, שהוריה מעדיפים את טובתה על פני זו של בתם המאומצת קוזט.
כשהיא נערה בוגרת, אפונין היא אסופית רחוב מרופטת וענייה, וגנבת כמו הוריה; היא מדברת בעגה של אנשי רחוב פריזאים. אפונין מתיידדת עם מריוס ומתאהבת בו, ללא ידיעתו. למרות שזה גורם לה לכאב גדול, היא עוזרת לו לאתר את אהובתו קוזט.
במהלך אירועי המרד הרפובליקני בפריז, היא מתחזה לגבר, כדי להיכנס לבריקדה, על מנת לראות את מריוס ולמסור לו מסר מקוזט. בעת המהומות היא מצילה את חייו של מריוס, אך נורית למוות מכדור תועה ומתה בזרועותיו. לפני מותה מבקשת ממריוס שישמור על גברוש אחיה (דבר שמריוס לא מצליח לעשות).
במחזמר, אפונין מופיעה שוב בקטע הסיום, כרוח רפאים לצידה של פנטין, כאשר השתיים מובילות את ז'אן ולז'אן המנוח אל גן עדן.
בין השחקניות הבולטות שגילמו את התפקיד: שלומית אהרון, סמנתה בארקס, חני דינור, ליאה סלונגה, רוני דלומי, נוי הלפרין.
גברוש

גברוש הוא דמות בעלת תפקיד קטן יחסית, הן בספר והן במחזמר, אך עם זאת – משמעותי.
גברוש בנם הנטוש של בני הזוג ת'נרדייה. הוא ילד רחוב, פרחח, שובב, בעל חוכמת חיים שמכיר את כולם וכל מה שקורה בשכונות העוני של פריז. הוא שותף לאידאולוגיה של "החברים של ABC" המהפכנים; הוא חובר אליהם והופך להיות פעיל במרד של יוני 1832.
במהלך המהומות, גברוש מוצא את עצמו במקום מסתור מאחורי המתרס, ביחד עם חברי ה-ABC, כאשר התחמושת שלהם עומדת להיגמר. הוא יוצא ממחבואו, על מנת לאסוף מבין גופותיהם של החיילים שנפלו את התחמושת שנשארה להם. הוא מספיק לאסוף מספר תיקי תחמושת, ולהעביר אותם אל המהפכנים שמאחורי הבריקדות, בטרם הוא עצמו נורה למוות על ידי אחד החיילים.
בין השחקנים הבולטים שגילמו את התפקיד: טל בלכרוביץ', עידו מוסרי, דניאל מגון, דקסטר פלטשר.
מירייל "בינווני", ההגמון של דיניה

ההגמון של העיר דיניה אליה נקלע ז'אן ולז'אן בתחילת הספר. מתואר כאדם צדיק מכניס אורחים ומסתפק במועט, ועקב כך זכה לכינוי "ההגמון בינווני" ("ההגמון 'ברוך הבא'". Bienvenu מצרפתית "ברוך הבא"). נתן לז'אן ולז'אן מחסה בביתו ואף על פי שז'אן ולז'אן גנב ממנו את כלי הכסף היקרים לא הסגירו ואף נתן לו במתנה את מה שגנב ממנו, מה שגורם לז'אן ולז'אן לחזור בתשובה ולהפוך לאדם טוב יותר.
למרות האינטראקציה הקצרה שלו עם ז'אן, ומותו בשלב מוקדם יחסית של העלילה, משמש ההגמון מודל לחיקוי עבור ז'אן, למעשה עד יום מותו.
דמותו מבוססת על דמותו של ההגמון שכיהן בדיניה במציאות בתקופה בה חי הסופר, הבישוף בינווני דה מיוליס (1753–1843) (אנ').
אזלמה

בתם של מר וגב' ת'נרדייה ואחותה של אפונין, שני הפונדקאים הרשעים. מוצגת כמפונקת, שהוריה מעדיפים את טובתה וטובת אחותה על פני זו של בתם המאומצת קוזט. לא משחקת תפקיד חשוב בהמשך הספר.
גרנטר

משתייך לקבוצת הסטודנטים המהפכנים המכונה "חברי ה-ABC" בהנהגת אנז'ולרה מתואר כשיכור גס אבל טוב לב. משתכר לפני הקרב על הבריקדה ולכן לא משתתף בו אבל לאחר שאנז'ולרה נתפס מחליט באומץ להצטרף אליו ומוצא להורג ביחד איתו.
הערות שוליים

↑  "24601 Valjean (1971 UW)". JPL. נבדק ב-1 באוקטובר 2018. {{cite web}}:  (עזרה)
| עלובי החיים מאת ויקטור הוגו |
| --- | --- | --- |
| יצירות | עלובי החיים (רומן, 1862) • עלובי החיים (סרט, 1978) • עלובי החיים (מחזמר, 1980) • עלובי החיים (סרט, 2012) • עלובי החיים (מיני-סדרה, 2018) |  |
| דמויות | ז'אן ולז'אן • ז'אבר • פנטין • קוזט • מריוס פונמרסי • אפונין • אנז'ולרה • גברוש • ת'נרדייה |  |
| שחקנים בולטים | אבי טולדנו • אדי רדמיין • אלברט כהן • אלי דנקר • אמנדה סייפריד • אן האת'וויי • ארון טבייט • דודו פישר • הלנה בונהם קרטר • יבגני שפובלוב • יו ג'קמן • ליאה סלונגה • ליאור ייני • מאט לוקאס • מייקל בול • ניק ג'ונאס • סמנתה בארקס • סשה ברון כהן • עידו מוסרי • פטי לופון • פיליפ קוואסט • קולם וילקינסון • ראסל קרואו • רוג'ר אלם • רינת גבאי • ריקי גל • שלומית אהרון • ששי קשת • תיקי דיין |  |
| שירים נבחרים | Do You Hear the People Sing?‏ • I Dreamed a Dream‏ • One Day More‏ • Bring Him Home‏ • Stars‏ • On My Own‏ • Who Am I?‏ • Master of the House‏ • Suddenly‏ |  |
ז'אן ולז'אן
מותה של פנטין, כאשר ז'אן ולז'אן לצדה
מר וגב' ת'נרדייה
קוזט בגיל 8
מריוס פונמרסי
אנז'ולרה וחבריו
אפונין
גברוש ת'נרדייה
הטירון (סדרת טלוויזיה)

| --- | --- |

כרזת הסדרה
 שיר הנושא:  "Kings & Queens" של ChinChin
 סוגה:  דרמת פשע משטרתית
 יוצרים:  אלכסיי הולי
 בימוי:  ליז פרידלנדר 
 שחקנים:  נייתן פיליון   אליסה דיאז   ריצ'רד טימותי ג'ונס   מרסדס מייסון  מליסה אוניל   טיטוס מאקין ג'וניור  אפטון ויליאמסון   אריק וינטר   אלי לרטר   טרו ולנטינו
 ארץ מקור:  ארצות הברית 
 שפות:  אנגלית 
 מספר עונות:  7
 מספר פרקים:  115 (נכון ל־18 בפברואר 2025) 
 הפקה
 מפיק:  מישל גרקו
 מפיקים בפועל:  אלכסיי הולי   נייתן פיליון   מארק גורדון   ניקולס פפר   מישל צ'פמן   ג'ון סטיינברג   ליז פרידלנדר   ביל נורקרוס
 חברת הפקה:  ABC Studios   Entertainment One   Perfectman Pictures
 הפצה:  Entertainment One
 עורכים:  צ'י יון צ'ונג   אמילי גרין
 אתר צילומים:  לוס אנג'לס, קליפורניה
 צלמים:  דאג אמט
 מוזיקה:  ג'ורדן גאגן
 אורך פרק:  כ-43 דקות
 שידור
 רשת שידור:  ABC 
 פורמט (תמונה):  1080p ‏(HDTV)
 פורמט (קול):  Dolby Digital 5.1
 תקופת שידור מקורית:  16 באוקטובר 2018 – הווה
 קישורים חיצוניים
 abc.com/shows/the-rookie/
 דף התוכנית ב-IMDb
 
הטירון (באנגלית: The Rookie) היא סדרת דרמת פשע משטרתית אמריקאית. הסדרה עוקבת אחרי חייו של ג'ון נולן, קבלן שיפוצים בן 45, אב לילד בקולג', שמחליט, מיד לאחר גירושיו, ובעקבות שוד בנק בו היה מעורב כקורבן, להתגייס למשטרת לוס אנג'לס כטירון הכי מבוגר במשטרה. הסדרה מופקת ומשודרת על ידי רשת הטלוויזיה ABC. הפרק הראשון בסדרה שודר ב-16 באוקטובר 2018. הסדרה מבוססת על קצין במשטרת לוס אנג'לס, ויליאם נורקרוס, שעבר ללוס אנג'לס ב-2015 והצטרף למשטרה באמצע שנות ה-40 לחייו.
העונה השנייה עלתה ב־29 בספטמבר 2019, העונה השלישית עלתה ב-3 בינואר 2021, העונה הרביעית עלתה ב-26 בספטמבר 2021, העונה החמישית עלתה ב-25 בספטמבר 2022 והעונה השישית עלתה ב-20 בפברואר 2024. הסדרה משודרת ביותר מ-180 מדינות ברחבי העולם, בין היתר בישראל ב-Yes.
בסדרה מככבים נייתן פיליון, אליסה דיאז, ריצ'רד טימותי ג'ונס, מליסה אוניל, טיטוס מאקין ג'וניור, אפטון ויליאמסון, מרסדס מייסון, מקיה קוקס, שון אשמור, אריק וינטר וטרו ולנטינו.
לסדרה קיימת סדרת ספין אוף: הטירון: סוכנת חדשה.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 20 | 20 | 16 באוקטובר 2018 | 16 באפריל 2019 |
|  | 2 | 20 | 20 | 29 בספטמבר 2019 | 10 מאי 2020 |
|  | 3 | 14 | 14 | 3 בינואר 2021 | 16 במאי 2021 |
|  | 4 | 22 | 22 | 26 בספטמבר 2021 | 15 במאי 2022 |
|  | 5 | 22 | 22 | 25 בספטמבר 2022 | 2 במאי 2023 |
|  | 6 | 10 | 10 | 20 בפברואר 2024 | 21 במאי 2024 |
|  | 7 | 18 | 18 | 7 בינואר 2025 | — |
עלילת הסדרה

הסדרה עוסקת בג'ון נולן (נייתן פיליון), גרוש בן 45, שהחליט להתגייס למשטרה בשנת 2015 מיד לאחר גרושיו ולאחר שוד בנק בו היה מעורב ובו שכנע את השודד להניח את נשקו. הוא עבר את מבחני האקדמיה לשוטרים וגויס למשטרת לוס אנג'לס. נולן מתמודד עם השלכות היותו הטירון המבוגר ביותר בתחנה, ולא מוותר על חלומו להמשיך בקריירה ולהפוך לשוטר.
עלילת הסדרה > עונה 1

ג'ון נולן, קבלן שיפוצים בן 45, עובר גירושין ומחליט לשלוח את בנו לאוניברסיטה. במהלך שוד בנק, הוא עוזר למשטרה בטעות כשהוא מסיח את דעת השודדים. בהשראת האירוע, הוא מחליט לעבור ללוס אנג'לס ולהפוך לשוטר במשטרת לוס אנג'לס. כטירון המבוגר ביותר בצוות, נולן צריך להתמודד עם המשימות המסוכנות והבלתי צפויות של העבודה, והוא נחוש להצליח בקריירה החדשה שלו למרות האתגרים. הוא מקבל תמיכה מטירונים אחרים, לוסי צ'ן וג'קסון וסט, בעוד המפקד שלו, סמל גריי, רואה בו בתחילה כסיכון לצוות.
עלילת הסדרה > עונה 2

לאחר אובדן הקפטן אנדרסן, הטירונים ממשיכים להיאבק על הכרה. נולן מקבל מדריכה חדשה, נילה הארפר, בלשית ותיקה אך מאוכזבת. האופי הקשוח של הארפר מציב אתגר בפני נולן, אך עם הזמן מתפתח ביניהם כבוד הדדי. לוסי צ'ן צריכה להתגבר על הפחדים שלה לאחר שחוזה בחטיפה על ידי רוצח סדרתי. ג'קסון וסט נאבק עם הציפיות הגבוהות של אביו, שוטר בכיר, ומחפש את דרכו שלו בשירות המשטרה. הקשר של נולן עם ג'סיקה רוסו, סוכנת FBI לשעבר, מתערער בגלל אתגרים מקצועיים. העונה מגיעה לשיאה באירוע דרמטי של בני ערובה בבית חולים, כאשר הטירונים והמדריכים שלהם חייבים לשתף פעולה תחת לחץ קיצוני כדי להציל את חייהם של בני הערובה. אירועים אלו דוחפים את הדמויות לקצה גבולותיהן ומדגימים את התפתחותן ואת האמון שרכשו זה בזה.
עלילת הסדרה > עונה 3

ג'ון נולן, השוטר המסור והמנוסה, חשוד בהסתרת ראיות. ההאשמה מהווה איום רציני על הקריירה שלו. בעוד חפותו עומדת על כף המאזניים, המוניטין שלו בתוך מחלקת המשטרה ובציבור מוטל בספק. החקירה נגדו נמשכת על פני מספר פרקים ומציגה את הקונפליקטים הפנימיים והמתחים הכרוכים בהאשמה כזו. מותו הטרגי של השוטר ג'קסון וסט, שמקריב את חייו כדי להגן על הבלשית אנג'לה לופז מקרטל סמים, משאיר צלקות עמוקות בצוות. בינתיים, לופז מגלה שהיא בהריון ונחטפת זמן קצר לאחר מכן על ידי בוס מאפיה חסר רחמים, מה שבוחן את כוחה הנפשי והפיזי. העונה מגיעה לשיאה במבצע הצלה מותח כדי לשחרר את לופז, כאשר הצוות נאבק נגד הזמן. אירועים אלו מלווים בניתוח מעמיק של נושאים חברתיים אקטואליים כמו ברוטאליות משטרתית וגזענות מערכתית. באמצעות האתגרים האישיים והמקצועיים העומדים בפני הדמויות, נוצרת דרמה מרתקת וסוחפת המשפיעה רגשית על הקהל ומעודדת אותו לחשוב.
עלילת הסדרה > עונה 4

נולן השלים בהצלחה את הכשרתו במשטרת לוס אנג'לס והפך לשוטר מן המניין. אך זו רק תחילתה של המסע שלו. במהלך העונה, מוצגים הן ההתקדמות המקצועית שלו והן התפתחות הקשרים האישיים שלו, בפרט הרומן החדש שלו עם ביילי נון, כבאית אמיצה. גם עמיתיו עוברים שינויים משמעותיים. טים ברדפורד ולוסי צ'ן מתקרבים זה לזה, הן מקצועית והן אישית, והשותפות שלהם מעמיקה. אנג'לה לופז צריכה לאזן בין תפקידה כאם לקריירה שלה כבלשית ועומדת בפני אתגרים גדולים, אליהם היא מתמודדת בחוזק ובנחישות. בעוד הצוות מתמודד עם איומים ואתגרים חדשים, הם מציגים צמיחה מתמדת הן כשוטרים והן כאנשים. העונה מציעה עבודת משטרה מרתקת וחקירה מעמיקה של הטבע האנושי והקשרים הבין-אישיים, כמו גם את ההחלטות הבלתי מתפשרת לעשות את הדבר הנכון, גם במצבים הקשים ביותר.
עלילת הסדרה > עונה 5

נולן מקודם למדריך הכשרה ומקבל לידיו את הטירונית סלינה חוארז, לה יש גישה לא קונבנציונלית לעבודה המשטרתית. הדינמיקה בין הדמויות מתפתחת, וישנם הן אתגרים מקצועיים חדשים והן קונפליקטים אישיים. העונה בוחנת גם את החיים הפרטיים המורכבים של הדמויות והתפתחותן בתוך משטרת לוס אנג'לס.
עלילת הסדרה > עונה 6

בעונה זו העבר רודף את הצוות. הסדרה ממשיכה מהמקום בו הפסיקה בסוף עונה 5, בו הצוות מנסה לתפוס את המוח שאחראי לתקיפות. במקביל לארגון החתונה הקרבה של נולן וביילי. בסופו של דבר, הם תופסים אותם ומבינים שיש פה מזימה רחבה בהרבה. השוטר טים מתמודד עם בעיות שצצות מעברו האישי כחייל, דבר אשר גורם לפרידה מלוסי. בעקבות האירוע הוא מתחיל ללכת לפסיכולוגית המשטרתית, ד"ר בלייר לונדון, אשר מתגלה כנוכלת שעובדת עם עורכת הדין מוניקה, שהיא המוח מאחרוי המזימה. מוניקה סוגרת עסקאות עם מגוון עבריינים, ובתוכם אוסקר הצ'ינסון בתמורה לבריחתו מהכלא. העלילה מסתבכת כאשר כל הפרשה מתפוצצת, מוניקה מנסה לברוח לארגנטינה, כמעט נתפסת על ידי ג'ון נולן והצוות, אך לבסוף מצליחה לברוח. אוסקר בורח מהכלא יחד עם ג'ייסון, בעלה לשעבר של ביילי.
עלילת הסדרה > עונה 7

העונה מתחילה מהמקום בו העונה הקודמת נגמרה, כאשר כל הצוות מנסה למצוא את ג'ייסון, מחשש שהוא ינסה לפגוע בביילי, אשר נמצאת מחוץ לארצות הברית לביטחונה האישי.
צוות השחקנים והדמויות

נייתן פיליון – ג'ון נולן, הטירון המבוגר ביותר בתחנה. בגיל 45 סגר את חברת הבנייה שלו בפנסילבניה ועבר ללוס אנג'לס כדי להיות שוטר. באקדמיה לשוטרים ניהל מערכת יחסים עם הטירונית לוסי צ'ן. בעלה של ביילי.
מליסה אוניל – לוסי צ'ן, טירונית נחושה שניהלה מערכת יחסים עם נולן. בת הזוג של טים.
טיטוס מאקין ג'וניור – ג'קסון ווסט (עונות 1–3), טירון, בנו של קצין משטרה שמנסה להדמות לאביו. נרצח בפרק הראשון של העונה הרביעית.
אפטון ויליאמסון – טליה בישופ (עונה 1), השוטרת המדריכה של נולן. חותרת לטפס בסולם הדרגות במשטרה.
אריק וינטר – טים ברדפורד, השוטר המדריך של צ'ן, שמפגין כלפיה קשיחות בקביעות. אשתו לשעבר היא נרקומנית ושוטרת לשעבר.
אליסה דיאז – אנג'לה לופז, השוטרת המדריכה של ווסט, מונתה לבלשית בעונה השלישית.
מרסדס מייסון – פקד זואי אנדרסן (עונה 1; תפקיד אורח, עונה 3), מפקדת התחנה בעונה הראשונה, נהרגה בסוף העונה.
ריצ'רד ג'ונס – סמל וויד גריי, סמל סיור בתחנה. החל מהעונה השביעית מקודם לדרגת סגן.
מירצ'ה מונרו – איזבל ברדפורד (עונות 1–2) אשתו של טים. שוטרת לשעבר במחלק סמים במשטרת לוס אנג'לס. הפכה לנרקומנית. שימשה כמודיעה משטרתית לאחר מעצרה בעונה הראשונה ונגמלה לאחר מכן.
שון אשמור – ווסלי אברס, עורך דין ובן זוגה של אנג'לה לופז. החל מהעונה החמישית משמש בתור עוזר לתובע הכללי של מחוז לוס אנג'לס.
ג'נה דוואן – ביילי ניון (עונות 3–הווה), כבאית, אשתו של נולן.
מקיה קוקס – נילה הארפר (עונות 2–הווה), בלשית, המדריכה החדשה של נולן לאחר עזיבתה של טליה, יש לה 2 בנות.
הפקה

ב-6 באוגוסט 2019, הודיעה אפטון ויליאמסון כי לא תשוב לעונה שנייה של הסדרה בעקבות הטרדה מינית והערות גזעניות שספגה על הסט ומאחורי הקלעים. בפוסט שהעלתה באינסטגרם כתבה: "במהלך צילומי הפיילוט, חוויתי הערות גזעניות ואפליה ממחלקת השיער, כמו גם בריונות מהמפיקים בפועל. ההערות הפוגעניות ממחלקת השיער, בראשות המנהלת סאלי ניקול סיגנוביץ', הסלימו במסיבת סיום העונה לכדי פגיעה מינית של ממש". היא אף הוסיפה כי במהלך העונה הטריד אותה מינית כוכב אורח בסדרה, דימיטריוס גרוס.
היא ציינה כי היא דיווחה על המעשים הפוגעניים למנהל התוכנית והמפיק בפועל, אלכסיי הולי, אך הוא לא תיעד את תלונתה, ואפילו לא נפתחה חקירה, כשהיא אף נדרשה לצלם סצנות נוספות עם השחקן שפגע בה מינית.
ספין אוף

ב-8 בפברואר 2022 הודיעה רשת ABC כי היא הזמינה ספין און לסדרה שיעסוק ב-FBI בכיכובה של ניסי נאש. הספין אוף הוצג במהלך שני פרקים בעונה הרביעית של הסדרה. קאט פוסטר, פליקס סוליס ופרנקי פייסון הצטרפו לסדרה. לסדרה קוראים הטירון: סוכנת חדשה, הפרק הראשון בסדרה שודר ב-27 בספטמבר 2022.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | תיאום הפעלולים הטוב ביותר בסדרת דרמה, מיני סדרה או סדרת אנתולוגיה סדרת או סרט | דייוויד סקוט רודן האב | מועמדות |  |
| 2024 | פרס אמי אמנותי לבידור בפריים טיים | תיאום הפעלולים הטוב ביותר לתוכנית דרמה | דייוויד סקוט רודן האב | מועמדות |  |
הערות שוליים

↑  White, Peter (9 באוקטובר 2018). "Nathan Fillion Cop Drama 'The Rookie' Sells To 160 Territories Including UK's Sky & France's M6 Via eOne". {{cite web}}:  (עזרה)
↑  https://www.gadgety.co.il/321573/yes-feb-2024/ חדש בטלוויזיה: סדרות וסרטים שמגיעים ל-yes בפברואר 2024
↑  Andreeva, Nellie (26 באוקטובר 2017). "Nathan Fillion To Star In 'The Rookie': ABC Lands Cop Dramedy From Alexi Hawley & The Mark Gordon Co. With Series Order". Deadline Hollywood. ארכיון מ-13 בפברואר 2018. נבדק ב-13 בפברואר 2018. {{cite web}}:  (עזרה)
↑  Andreeva, Nellie; Petski, Denise (8 בפברואר 2018). "'The Rookie': Melissa O'Neil to Co-Star in Nathan Fillion's ABC Light Drama Series". Deadline Hollywood. ארכיון מ-13 בפברואר 2018. נבדק ב-13 בפברואר 2018. {{cite web}}:  (עזרה)
↑  Petski, Denise (15 בפברואר 2018). "'The Rookie' ABC Casts Titus Makin; Xavier De Guzman in 'Take Two'". Deadline Hollywood. ארכיון מ-16 בפברואר 2018. נבדק ב-16 בפברואר 2018. {{cite web}}:  (עזרה)
1 2  Otterson, Joe (7 בפברואר 2018). "ABC Drama 'The Rookie' Casts Afton Williamson, Eric Winter". Variety. ארכיון מ-13 בפברואר 2018. נבדק ב-13 בפברואר 2018. {{cite web}}:  (עזרה)
↑  Petski, Denise (27 בפברואר 2018). "'The Rookie': Mercedes Mason Cast In Nathan Fillion's ABC Light Drama Series". Deadline Hollywood. ארכיון מ-27 בפברואר 2018. נבדק ב-27 בפברואר 2018. {{cite web}}:  (עזרה)
↑  Andreeva, Nellie (12 בפברואר 2018). "'The Rookie': Richard T. Jones Cast In Nathan Fillion's ABC Light Drama Series". Deadline Hollywood. ארכיון מ-13 בפברואר 2018. נבדק ב-13 בפברואר 2018. {{cite web}}:  (עזרה)
↑  הוטרדה מינית על הסט ועזבה את הסדרה בסערה, באתר ynet, 6 באוגוסט 2019
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
הדמויות הראשיות בסדרה
לוגו הסדרה
אחת מכרזות הסדרה
סולימאן סיסה

| --- | --- |

סולימאן סיסה ב-2009
 לידה:  21 באפריל 1940 במקו, סודאן הצרפתית, אפריקה המערבית הצרפתית סודאן הצרפתית
 פטירה:  19 בפברואר 2025 (בגיל 84) במקו, מאלי מאלי
 מדינה:  מאלי 
 השכלה:  המכון לקולנוע על שם גרסימוב (1969) 
 עיסוק:  תסריטאי ובמאי קולנוע
 תפקיד:  President of the Union of Creators and Entrepreneurs of the Cinema and Audiovisual Industries of Western Africa (1997–19 בפברואר 2025) 
 פרסים והוקרה:  מפקד במסדר הלאומי של מאלי  פרס חבר השופטים של פסטיבל קאן (1987)  Stallion of Yennenga (1979)  גביע סאת'רלנד (1987)  Stallion of Yennenga (1983)  מפקד מסדר האמנויות והספרות 
 
סולימאן סיסה (באנגלית: Souleymane Cissé;‏ 21 באפריל 1940 – 19 בפברואר 2025) היה במאי קולנוע ממאלי.